Geroz eta gehiago dira, edozein egoerak bultzatuta, normalean kanpoan egiten diren gauzak etxean egiten dituztenak. Lana etxetik egiten duen jende gehiago dago (etxetik, internet bidez, ez etxeko lanak, ez gaitezen nahastu) eta askorentzat ia ulertezina da. “Nik ezingo nuke, ez nintzateke jeikiko, despistatuko nintzateke” eta antzeko mila esaldi entzuten dira, baina niretzat disziplina eta egoera kontua da. Disziplinatua bazara eta etxean zure lanerako tokia baduzu, atea itxi eta bulego batean bezala egotea da, zure orduak edo lanak egin eta bulegotik ateratzean etxean egongo zara, bitartean, lanean zaude.